Beraad vir kerke: ‘Vat hande, veg saam armoede’Hannes Noëth die besturende direkteur van Helpende Hand. Foto: Reint Dykema. Geestelike en fisieke armoede is aan die orde van die dag en om dié rede het Solidariteit Helpende Hand besluit om die #HelpendeKerke-beraad aan te bied om daadwerklik aandag te gee aan dié kwessies. Hannes Noëth, besturende direkteur van Solidariteit Helpende Hand, het gesê die gedagte van die kongres is om koppe bymekaar te sit oor hoe Helpende Hand en kerke saam die kwessie van armoede gaan aanpak binne netwerke en strukture wat reeds gevestig is. “Dan gaan ons verder die kerke bemagtig om praktiese aksies in hul gemeentes van stapel te stuur en ter selfde tyd by te dra tot Helpende Hand se verskeidenheid armoedeverligtingsprojekte,” sê Noëth. “Die bedoeling van hierdie kongres is netwerkvorming, die begronding van die bevegting van armoede in die lig van die Skrif, uitdagings van armoede en die uitruil van planne wat in die praktyk werk. Ons moet saam vra en saam antwoord – hoe ontwikkel ons ons gemeenskap? Daarom is ons hooftema van die dag “Armoede: Die kerk en samelewing”. Die sprekers by die beraad sluit in: Van die temas waaroor gepraat gaan word sluit in: Slegs 300 plekke is beskikbaar vir die #HelpendeKerke-kongres. Die kongres is ideaal geskik vir kerke se voorsitters, kerkraadslede, leraars, pastore, diakonieë, welsynsgroepe of enige ander belanghebbendes. “Armoede is ons almal se probleem. Om armoede deur netwerke en strukture te beveg is baie kragtiger as die poging om dit alleen te doen. Gemeenskapsontwikkeling is uitdagend, maar noodsaaklik,” voeg Noëth by. Die kongres vind op 6 November 2019 van 09:00 tot 13:00 in die Atterbury-teater in Lynnwoodweg in Pretoria plaas. Registrasie begin om 08:00. Die kongres kos R300 per persoon en sluit ’n ligte ontbyt en middagete in. “Kom deel in ons dag oor roeping, fokus, strukture, rooi ligte en vreugdes in die bevegting van armoede en die bou van ŉ gemeenskap,” sluit Noëth af. Vir meer inligting stuur ŉ e-pos na [email protected], of registreer aanlyn by www.helpendekerke.co.za. Kyk hier na die sanger Monique Steyn se boodskap vir kerke oor die #HelpendeKerke-beraad: